《甲戌重九后登乐平县城遂观汪氏林园》
清代·胡发琅

鞿靮倦烦淫，积昏况佳叙。晨兴揽帏景，霍若沈疴去。

衰木哀绪风，励霜响劲羽。轧轧寒女机，悠悠远津鼓。

归思结去棹，薄衿怨孤侣。寒波逝日夜，夏徂秋复举。

含凄下隤垣，结写咨薆圃。寄言素心者，勿厌山泉聚。

作者简介：胡发琅，字肃藻，江西兴国人。同治癸酉拔贡。有《肃藻遗著》。